Žekijė

Žekijė () – miestas rytų Brazilijoje, Bahijos valstijoje, 365 km į pietvakarius nuo Salvadoro, de Kontaso upės kairiajame krante. Plentai į San Paulą, Fortalezą, Ubaitabą, Balsasą. Vystoma siuvimo, maisto pramonė. Apylinkėse auginama kakava, kava, javai, daržovės, vaisiai, laikomi galvijai, yra geležies rūdos, marmuro, klinties, granito telkinių. Plėtojami amatai, žvejyba. Veikia pietvakarių Bahijos universiteto padalinys, istorijos muziejus, teatras, XIX a. pav. Šv. Antano Paduviečio katedra.

Istorija 
Vietovės pavadinimas kilo iš tupių kalbos. Gyvenvietė pradėjo kurtis XIX a. antroje pusėje, o savivaldą gavo 1897 m. (atsiskyrė nuo Marakaso). 1911 m. Žekijė laikinai buvo Bahijos sostine (po to, kai Salvadoras buvo subombarduotas). 1914 m. miestą nusiaubė potvynis.

Šaltiniai 

Bahijos miestai